b'\n_START_ARTICLE_\nAraneus angulatus\n_START_SECTION_\nUtseende\n_START_PARAGRAPH_\nAraneus angulatus er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Hubnne har en kroppslengde p\xc3\xa5 12-15 millimeter, hannen er 10-12 millimeter lang n\xc3\xa5r den er voksen. Forkroppen er bred, med fine, nedliggende h\xc3\xa5r. Bakkroppen hos hunnen er stor og kuleformet, med et par p\xc3\xa5fallende, utst\xc3\xa5ende kn\xc3\xb8ler p\xc3\xa5 sidene. Denne arten er en av de st\xc3\xb8rste Araneus-artene, og fargen er noks\xc3\xa5 m\xc3\xb8rk med lite p\xc3\xa5fallende tegninger, men den har oftest en hvit tegning foran i midten som er asymmetrisk og kan minne om et kinesisk skrifttegn. Den virker langbeint sammenlignet med de andre Araneus-artene. Den har \xc3\xa5tte \xc3\xb8ynene, fire forholdsvis store \xc3\xb8yne i midten, som mer eller mindre danner et kvadrat, og et par ganske sm\xc3\xa5 \xc3\xb8yne som sitter tett sammen p\xc3\xa5 hver side. Chelicerene er korte, kraftige, med tenner p\xc3\xa5 innsiden. Beina er middels lange og ganske kraftige._NEWLINE_Artene i denne slekten kan v\xc3\xa6re ganske like hverandre, samtidig som de kan v\xc3\xa6re fargevariable av utseende. For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd, hunner av Araneus angulatus kan imidlertid kjennes p\xc3\xa5 den store kroppsst\xc3\xb8rrelsen kombinert med kn\xc3\xb8lene p\xc3\xa5 bakkroppen.\n_START_SECTION_\nLevevis\n_START_PARAGRAPH_\nDenne arten spinner store hjulnett der st\xc3\xb8ttetr\xc3\xa5dene kan strekke seg over en meter, gjerne mellom busker i litt \xc3\xa5pen skog._NEWLINE_Kj\xc3\xb8nnsmodne individer finnes om sommeren og h\xc3\xb8sten.'